**5-MAVZU**

**LINGVOKULTUROLOGIYANING TAVSIFI**

**(2 soat)**

V. N. Teliyaga ko‘ra, lingvokulturologiya, avvalo, jonli kommunikativ jarayonlarni va ularda qo‘llaniladigan til ifodalarining sinxron harakatdagi xalq mentaliteti bilan aloqasini tadqiq qiladi.

Lingvokulturologiya tilni madaniyat fenomeni sifatida o‘rganuvchi fan bo‘lib, o‘zaro aloqadorlikda bo‘lgan til va madaniyat uning predmetini tashkil qiladi. Binobarin, V.N. Teliya bu haqda shunday yozadi: “Lingvokulturologiya insoniy, aniqrog‘i, insondagi madaniy omilni tadqiq etuvchi fandir. Bu esa shuni bildiradiki, lingvokulturologiya markazi madaniyat fenomeni bo‘lgan inson to‘g‘risidagi antropologik paradigmaga xos bo‘lgan yutuqlar majmuasidir”[[1]](#footnote-1).

G.G.Slishkinga ko‘ra, “Lingvokulturologiya inson omiliga, aniqrog‘i, insondagi madaniyat omiliga yo‘naltirilgan. Lingvokulturologiyaning markazi madaniyat fenomenidan iborat bo‘lishi inson haqidagi fanning antropologik paradigmaga tegishli hodisa ekanligidan dalolat beradi”[[2]](#footnote-2).

N. Alefirenko lingvokulturologiyani quyidagicha tavsiflaydi:

- lingvokulturologiya tilshunoslik va madaniyatshunoslik bilan chambarchas bog‘langan bo‘lib, u sintezlovchi xususiyatga ega;

- lingvokulturologiyaning asosiy e’tibori tilda izohlanadigan madaniy dalillarga qaratiladi;

- lingvokulturologiya tilshunoslik fanlariga kiradi, shuning uchun uning tadqiqot natijalaridan ona tili va chet tillari o‘qitish jarayonida amaliy foydalanish mumkin;

- lingvokulturologiya tadqiqotlarining asosiy yo‘nalishlari: a) lisoniy shaxs; b) til madaniy qadriyatlarning semiotik gavdalantirish tizimi hisoblanadi[[3]](#footnote-3).

**Topshiriqlar**

**1-topshiriq.** Mavzuni “BBB jadvali” asosida takrorlash.

“**BBB jadvali” bilan mavzuni takrorlash**

|  |  |  |
| --- | --- | --- |
| **Bilaman** | **Bilishni xohlayman** | **Bilib oldim** |
|  |  |  |

**2-topshiriq.** Lingvokulturologiyaning dolzarb masalalari yuzasidan taqdimot tayyorlang.

**Nazorat uchun savollar**

1.V.A.Maslova lingvokulturologiya rivojlanishini nechta davrga ajratadi?

2. Lingvokulturologiya qanday fan?

3. V. N. Teliya lingvokulturologiyani qanday tavsiflaydi?

4. G.G.Slishkin lingvokulturologiyani qanday tavsiflaydi?

5. N. Alefirenko lingvokulturologiyani qanday tavsiflaydi?

1. Телия В.Н. Русская фразеология: семантический, прагматический и лингвокультурологический аспекты. –М.: Школа “Языки русской культуры”, 1996. –C. 222. [↑](#footnote-ref-1)
2. Слышкин Г.Г. От текста к символу. Лингвокультурные концепты прецедентных текстов в сознании дискурса. –М.: Academia, 2000. - 128 с. [↑](#footnote-ref-2)
3. Алефиренко Н.Ф. Лингвокультурология. Ценностно-смысловое пространство языка. Учебное пособие. –М.: Флинта, Наука, 2010. –С. 21. [↑](#footnote-ref-3)